Пѣвцоучитель

Пѣвцоучитель (кантор, дяк) — церковный служитель, котрый веде спѣв при литургии або иншых службах византийского обряду.Магочи П. Р. 

Повинности и пожаданя ку кантору
Канторы часто были и учителями (пѣвцоучителями) в зачаточных церковных парохиалных школах. Од середины XVIII. стороча было од них жадане церковне образованя. З часом ся таке образованя усталило во формѣ дварочного курзу дяка-учителя. Такый курз зачали читати в Мукачовской богословской школѣ, дале в Унгварской (1793) и Пряшовской грекокатолицкой учительской семинарии (1895). Канторы мали тыж повинность тримати в памяти карпатске простопѣние восточного обряду, котре аж до конця XIX. стороча не было записане в музичной нотации.

У православных и грекокатоликох учитель парохиалной школы, переважно по селах, быв тыж повинен переписовати церковны книгы, дириговати церковным хором. Як належный ку категории «церковных людей» спадав под церковный суд.Ковач Ф.

Жерела и одказы
 Ковач Ф.: Дяк. //Ковач Ф. и др. Краєзнавчий словник русинів-українців. Пряшівщина. СРУСР. Пряшів, 1999.  С. 129.
 Магочи П. Р.: Півцеучитель. //Енциклопедія історії та культури карпатських русинів. Укладачі Маґочій П.Р., Поп І. — Ужгород: Вид-во В.Падяка, 2010. — 856 c.+ХХХІІ с.   С. 591.

 Референції 

Катеґорія:Люде подля профессии
Катеґорія:Литургия
Катеґорія:Церковны титулы